PATVIRTINTA

Panevėžio rajono savivaldybės

administracijos direktoriaus

2022 m. gegužės d.

įsakymu Nr.

**PANEVĖŽIO RAJONO SAVIVALDYBĖS NEFORMALIOJO VAIKŲ ŠVIETIMO PROGRAMŲ STEBĖSENOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Panevėžio rajono savivaldybės neformaliojo vaikų švietimo programų stebėsenos tvarkos aprašas (toliau – aprašas) nustato neformaliojo vaikų švietimo (toliau – NVŠ) programų, finansuojamų pagal Neformaliojo vaikų švietimo programų finansavimo ir administravimo tvarkos aprašą, patvirtintą Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“, įgyvendinimo kokybės stebėsenos (toliau – stebėsena) vykdymo būdus, stebėsenos organizavimą, stebėseną atliekančio subjekto teises, pareigas ir atsakomybę.

2. Stebėsenos objektas – NVŠ programų, kurioms skirtos tikslinės lėšos, įgyvendinimas Panevėžio rajono savivaldybėje.

3. Stebėsenos uždaviniai:

3.1. stebėti, analizuoti ir vertinti su programų įgyvendinimu susijusius duomenis, programų kokybę ir jų atitiktį NVŠ reglamentuojantiems dokumentams;

3.2. teikti metodinę ir informacinę švietimo pagalbą NVŠ teikėjams ir (ar) vykdytojams.

4. Apraše vartojamos sąvokos atitinka Lietuvos Respublikos švietimo įstatyme ir kituose teisės aktuose apibrėžtas sąvokas.

**II SKYRIUS**

**PROGRAMŲ STEBĖSENOS ORGANIZAVIMAS IR VYKDYMAS**

5. Stebėseną vykdo Panevėžio rajono savivaldybės (toliau – Savivaldybė) administracijos Švietimo, kultūros ir sporto skyriaus vyriausieji specialiatai (toliau – stebėtojas).

6. Programų stebėsena, stebėtojo pasirinkimu, gali būti vykdoma analizuojant NVŠ teikėjo programos įgyvendinimo dokumentus, duomenis ir informaciją, vertinant užsiėmimų įrašus ir / ar fotografijas arba stebint programos įgyvendinimą vietoje pagal teikėjų pateiktus grafikus:

6.1. stebėtojui atsitiktinai pasirinkus;

6.2. gavus neigiamų atsiliepimų apie NVŠ teikėją ar programą.

7. Stebimi, analizuojami ir vertinami programos įgyvendinimo duomenys:

7.1. programoje dalyvaujančių vaikų lankomumo, veiklos fiksavimo ir užsiėmimų grafiko dermė;

7.2. programoje dalyvaujančių vaikų lankomumo duomenys;

7.3. užsiėmimų tvarkaraščiai, kuriuose turi būti nurodytas konkretus laikas, valandų skaičius, vieta;

7.4. programos atitiktis NVŠ teikėjo paraiškoje nurodytai (deklaruotai) informacijai;

7.5. patalpų, įrangos ir priemonių pritaikymas programai įgyvendinti;

7.6. duomenys, esantys Mokinių registre, Neformaliojo švietimo programų registre.

8. Stebint programos įgyvendinimą vietoje kontaktiniu būdu arba prisijungus prie virtualios mokymo aplinkos nuotoliniu būdu, kai veikla vykdoma nuotoliniu būdu ir prisijungimo duomenis atsiunčia teikėjas, stebėjimo rezultatai fiksuojami pildant aprašo priedą ir su jais pasirašytinai supažindinamas NVŠ teikėjas.

9. Stebėsenos metu nustatyti trūkumai ir neatitikimai apsvarstomi Savivaldybės administracijos direktoriaus įsakymu sudarytoje NVŠ programų vertinimo komisijoje (toliau – Komisija), o nustačius grubius pažeidimus, Komisija turi teisę siūlyti Savivaldybės administracijos direktoriui panaikinti NVŠ programos akreditaciją.

**III SKYRIUS**

**STEBĖTOJO TEISĖS, PAREIGOS IR ATSAKOMYBĖ**

10. Stebėtojas, vykdydamas savo funkcijas, turi teisę:

10.1. vadovaujantis teisės aktų nustatyta tvarka prašyti perkelti poilsio dienas, jei programos stebėsena buvo vykdoma savaitgaliais ir (ar) švenčių / poilsio dienomis, bei trumpinti tiesioginio darbo dienos trukmę proporcingai laikui, kai programos stebėsena buvo vykdoma po darbo valandų;

10.2. stebėti, analizuoti ir vertinti su programos įgyvendinimu susijusius duomenis, programos vykdymo kokybę ir jos atitiktį NVŠ reglamentuojantiems dokumentams;

10.3. iš anksto neįspėjęs teikėjų, jungtis per pateiktą nuorodą, kai programos užsiėmimai vykdomi nuotoliniu būdu, arba lankytis programų užsiėmimų vietose tvarkaraščiuose nurodytu laiku, apžiūrėti bei vertinti programos vykdymo vietą ir naudojamą inventorių bei ugdymo(si) priemones, tiesiogiai stebėti visą užsiėmimų laiką arba tik jo dalį, teikėjų darbą;

10.4. prašyti teikėjų pateikti dokumentus (programos aprašymą, programoje dalyvaujančių vaikų sąrašus, vaikų lankomumo žurnalą, mokymo sutartis su vaikais arba jų tėvais (globėjais), patalpų nuomos ir kitus dokumentus). Teikėjas savo nuožiūra gali pateikti stebėtojui ir kitus dokumentus, įrodančius programos vykdymo kokybę;

10.5. daryti išvadas, teikti rekomendacijas NVŠ teikėjui dėl kokybiškesnio programos vykdymo;

10.6. siūlyti NVŠ teikėjui galimus probleminių klausimų sprendimų būdus;

10.7. pagal savo kompetenciją konsultuoti programą įgyvendinančius asmenis.

11. Stebėtojas, vykdydamas savo funkcijas:

11.1. turi vadovautis etiškumo, teisingumo ir geranoriškumo principais;

11.2. iškilus sudėtingai situacijai, tirti ją atsakingai, renkant informaciją iš kelių patikimų šaltinių;

11.3. stebėseną vykdyti netrikdant NVŠ teikėjo tiesioginio darbo arba programos užsiėmimo proceso;

11.4. neviešinti stebėsenos metu gautos informacijos tiek, kiek to reikalauja situacijos sprendimas. Stebėseną vykdyti nusiteikus pozityviai, siekiant tobulinti teikėjų įgyvendinamų programų kokybę.

**IV SKYRIUS**

**BAIGIAMOSIOS NUOSTATOS**

12. Aprašas keičiamas ar pripažįstamas netekusiu galios Savivaldybės administracijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Neformaliojo vaikų švietimo programų stebėsenos tvarkos aprašo priedas

**NEFORMALIOJO VAIKŲ ŠVIETIMO PROGRAMOS STEBĖSENOS FORMA**

Programos stebėsenos data, laikas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programos teikėjas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programos pavadinimas, kodas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Užsiėmimo vykdymo vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(žymėti X)*

|  |  |  |  |  |
| --- | --- | --- | --- | --- |
| Kriterijai | Atitinka / yra | Iš dalies | Neati-tinka / nėra | Pastabos |
| Saugios ir sveikos aplinkos užtikrinimas |  |  |  |  |
| Ugdymo kryptis |  |  |  |  |
| Ugdytinių amžius |  |  |  |  |
| Vaikų skaičiaus grupėje  |  |  |  |  |
| Ugdymo turinys (tema, veikla, metodai, priemonės) |  |  |  |  |
| Lankomumo, veiklos fiksavimo lapai užsiėmimo vietoje |  |  |  |  |
| Mokytojų kvalifikacija |  |  |  |  |
| Sutartys su tėvais |  |  |  |  |

Pastabos

|  |
| --- |
|  |

*(žymėti X)*

 Susipažinau, sutinku

 Susipažinau, nesutinku, nesutikimo argumentai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Užsiėmimo vadovas (-ė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vardas ir pavardė, parašas)*

Stebėseną atliko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vardas ir pavardė, parašas)*

Stebėseną atliko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vardas ir pavardė, parašas)*